Diari Oficial de la Generalitat Valenciana


Sumari del DOGV 4940, del 07-02-2005 (2005/1174)

Informació pública de l'alternativa tècnica del programa per al desenvolupament de l'actuació integrada corresponent al Sector delimitat en el documento d'homologació denominat la Canyaeta.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4940

Data del DOGV
:   07-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1174


Organisme emissor
:   Ajuntament de Monòver

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada corresponent al Sector delimitat en el documento d'homologació denominat la Canyaeta. [2005/X1174]
  
L'Alcaldia Presidència d'aquest ajuntament, amb aquesta data ha dictat decret que transcrit textualment diu:
  
Decret número 31/2005
  
En haver presentat en aquest ajuntament amb data 12 de novembre de 2004, José Hernández Amorós, en representació de la mercantil Desarrollos Urbanos Provial, SL, amb domicili en el C/ Teodor Llorente, núm. 7, d'Elx; reg. gral. d'entrada núm. 7.123/2004, alternativa tècnica del programa per al desenvolupament de l'actuació integrada corresponent al sector delimitat en el document d'homologació denominat la Canyaeta, i en estar integrada l'esmentada alternativa tècnica per programa d'actuació integrada, pla parcial, document d'homologació, avantprojecte d'urbanització i estudi d'impacte ambiental; sol·licita a l'Ajuntament de Monòver, d'acord amb el que disposa l'article 2.5 i 5 de la Llei Reguladora de l'Activitat Urbanística, sotmetre'l a exposició pública pel procediment ordinari dels articles 46 i 47 de l'esmentada Llei.
  
En virtut de les atribucions conferides a aquesta Alcaldia per la Llei 7/85 de 2 d'abril, reguladora de les Bases de Règim Local, i en compliment dels articles 45.1, 46 i 47 de la Llei 6/1994, de 15 de novembre de la Generalitat Valenciana, reguladora de l'Activitat Urbanística, resolc:
  
Primer
  
Sotmetre a informació pública l'alternativa tècnica del programa per al desenvolupament de l'actuació integrada corresponent al sector delimitat en el document d'homologació denominat la Canyaeta, en estar integrada l'esmentada alternativa tècnica per programa d'actuació integrada, pla parcial, document d'homologació, avantprojecte d'urbanització i estudi d'impacte ambiental, promogut per José Hernández Amorós, en representació de la mercantil Desarrollos Urbanos Provial, SL.
  
Segon
  
Aquesta informació pública té caràcter de simultani concurs públic per a la selecció de l'urbanitzador, i s'hi pot presentar alternativa, al·legacions i proposicions tecnicojurídiques durant el termini d'1 mes comptat des de la publicació de l'edicte en el Diari Oficial de la Generalitat Valenciana, previ avís als titulars cadastrals en el seu domicili fiscal, i publicació en un diari d'informació general editat a la Comunitat Valenciana.
  
Tercer
  
Les proposicions juridicoeconòmiques podran presentar-s'hi durant els cinc dies següents al venciment del termini d'informació pública derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es comprometera de presentar una alternativa tècnica substancialment diferent de la inicial i en prestara caució en la quantia que reglamentàriament es determine, els terminis quedaran prorrogats per 20 dies addicionals. També, durant els 10 primers dies, els propietaris que declinen cooperar amb l'actuació, podran manifestar-ho davant de l'Ajuntament sol·licitant ser expropiats per preu de valor inicial.
  
Cinqué
  
L'acte d'obertura de pliques es realitzarà en la següent data hàbil a la conclusió del termini per a presentar-les. Del seu desenvolupament i resultat, se n'alçarà acta sota fe pública i davant dos testimonis. Totes les actuacions podran ser objecte de consulta i al·legació pels interessats durant els deu dies següents al d'obertura de pliques. Els competidors, durant aquest període, podran associar-se unint els seus propietaris.
  
Sisé
  
L'expedient podrà consultar-se en l'Oficina Tècnica de l'Ajuntament de Monòver, els dies laborables de 9 a 14 hores.
  
Seté
  
Notificar aquesta resolució a tots els propietaris de terrenys afectats en l'àmbit de l'àrea d'actuació del Pla Parcial denominat la Canyaeta, promogut pel senyor José Hernández Amorós, en representació de la mercantil Desarrollos Urbanos Provial, SL, així com remetre aquest edicte al Diari Oficial de la Generalitat Valenciana i a un diari d'informació general editat a la Comunitat Valenciana.